joelniklaus/EU_Wikipedias huggingface dataset:
Spītnieces savaldīšana

"Spītnieces savaldīšana" () ir 1999. gada ASV romantiska komēdija, kas veidota kā Viljama Šekspīra lugas "Spītnieces savaldīšana" moderna adaptācija. Filmas režisors ir Džils Jangers. Galvenās lomas filmā atveido Hīts Ledžers, Džūlija Stailza, Džozefs Gordons-Levits, Larisa Oleinika, Endrū Kīgens, Deivids Krumholcs, Lerijs Millers, Sjūzena Meja Preta un Elisona Džennija. Filmas pirmizrāde notika .

Sižets 
Kamerons Džeimss ir vidusskolnieks, kurš nesen pārnācis uz Paduā vidusskolu. Kamerons jau no pirmā acu uzmetiena iemīlas populārajā Bjankā Stretfordā, tomēr Maikls Ekmans brīdina Kameronu, ka Bjankas tēvs ir pārlieku aizbildniecisks un neļauj Bjankai un viņas ne pārāk jaukajai māsai Ketai satikties ar puišiem. Bjanka vēlas satikties ar pēdējās klases skolnieku Džouiju Donneru, tomēr viņas tēvs piekrīt šādam notikumam tikai gadījumā, ja sev puisi atradīs arī Keta. Kad Kamerons vēlas uzaicināt Bjanku uz randiņu, Bjanka pastāsta viņam par tēva jauno likumu. Kamerons, cerot, šo likumu apiet, sarunā ar slikto puisi Patriku Veronu, ka viņš centīsies iekarot Ketu, lai Kamerons varētu satikties ar Bjanku.

Atsauces

Ārējās saites 

1999. gada filmas
ASV filmas
Kinokomēdijas
Drāmas
Dakota (grupa)

"Dakota" ir latviešu kantrī mūzikas grupa, kas 1996. gadā izveidojās no poproka grupas "Dālderi".

Vēsture 
Bauskas vokāli instrumentālais ansamblis "Dālderi" izveidojās 1979. gadā, kļuva populārs ar dziesmu "Dzeltenie aizkari", aranžēja un ieskaņoja Raimonda Paula dziesmas izrādei "Nāc pie puikām!" ("Ēzelītis", "Verakoko", "Anno Domini", "Nepareizā dziesma"). 

Pēc Latvijas neatkarības atgūšanas atjaunotā grupa "Dālderi" 1993. gadā apceļoja Lietuvas klubus un uzstājās dažādos koncertos ar dziesmām angļu valodā. Par "Dakotas" dzimšanas dienu var uzskatīt 1996. gada 29. novembri, kad grupa ar šo nosaukumu uzstājās Viļņas muzikālajā naktsklubā Langas. 

2002. gada vasarā "Dakota" izdeva albumu "Klaidoņa pasakas", kas 2003. gada Latvijas Mūzikas ierakstu gada balvas vērtējumā ierindojās pirmajā pieciniekā nominācijā "Gada labākais rokmūzikas albums".

Sastāvs 
Pirmajā "Dakotas" sastāvā bija agrākais "Dālderu" dziedātājs un ģitārists Edvīns Zariņš un basģitārists Valdis Ozols, kā arī ģitārists Vīgants Murelis (agrāk grupā "Odis") un bundzinieks Vilnis Strods (spēlējis Pita Andersona "Arhīvā"). Albumus "Klaidoņa pasakas", “Vakariņas 5atā” un “Viss vēl būs” ierakstīja Edvīns Zariņš, Igors Noskovs (taustiņi, agrāk "Rebel"), Jānis Retenais (basģitāra), Māris Dinduns, Aleksands Šlujevs (vijole, mutes ermoņikas) un Gundars Lintiņš (agrāk "Rebel", tagad "Credo"), Ilvars Manfelds (sitaminstrumenti)  

Grupā "Dakota" muzicējis dziedātājs, ģitārists un dziesmu autors Edvīns Zariņš (balss, ģitāra), Raitis Keišs (balss, basģitāra), Ilvars Manfelds (sitamie instrumenti), Aleksandrs Šlujevs (piebalss, mutes harmonikas), Artūrs Palkevičs (taustiņinstrumenti, piebalss), Vīgants Murelis (ģitāra) un Gatis Ivans (ģitāras, piebalss).

2022. gada janvārī nomira grupas līderis Edvīns Zariņš. Kopš tā brīža grupa turpina darbību.

Albumi 
 Klaidoņa pasakas (2002)
 Vakariņas 5atā (2003)
 Viss vēl būs... (2009)
 Mana spēle (2015)
 Edvīna Zariņa pēdējais koncerts (2022)

Atsauces 

1990. gadu mūzikas grupas
Latvijas kantrimūzikas grupas
2000. gadu mūzikas grupas
Edvīns Zariņš

Edvīns Zariņš (dzimis 1954. gada 9. novembrī Rīgā, miris 2022. gada 28. janvārī Rīgā) bija latviešu dziedātājs, ģitārists, dziesmu autors. Pazīstams kā grupu „Dālderi” un „Dakota” vadītājs.

Dzīvesgājums 
Dzimis 1954. gada 9. novembrī Rīgā, agri zaudējis māti, audzis pie vecāsmātes Čiekurkalnā. Mācījies Rīgas Raiņa 8. vakara (maiņu) vidusskolā un Rīgas 1. bērnu mūzikas skolā, aizrāvies ar hokeju, futbolu un cīņas sportu. Spēlēja ģitāru skolas ansamblī. Mācības skolā pārtrauca, strādājis rūpnīcā un spēlēja ģitāru Gunāra Freidenfelda vadītajā Tramvaju un trolejbusu pārvaldes (TTP) kluba ansamblī (neoficiāli sauktā par „Prauliem”). Uzstājās 1972. gada festivālā  „Liepājas dzintars”. Neilgu laiku muzicēja kopā ar Kasparu Dimiteru un Ivaru Godmani, galvenokārt atkaņojot grupas Creedence Clearwater Revival dziesmas.

1975. gadā viņu iesauca Padomju armijā. Pēc dienesta Zariņš pievienojās Bauskas kultūras nama ansamblim, kas 1979. gadā Skaistkalnes zaļumballē pirmo reizi uzstājās ar nosaukumu „Dālderi”. Uzstājās Latvijas televīzijas raidījumā „Varavīksne”, kļuva populārs ar dziesmu „Dzeltenie aizkari”, kas 1981. gadā piedalījās „Mikrofona” aptaujā. 1983. gadā grupa „Dālderi” pajuka, bet 1988. gadā tika atjaunota citā sastāvā. Līdztekus muzicēšanai strādāja Bauskas galdniecībā. 

1996. gadā Edvīns Zariņš izveidoja kantrī mūzikas grupu „Dakota”, kas bieži uzstājās Lietuvā. 2013. gadā Edvīnu Zariņu uzņēma Latvijas mūziķu Slavas alejā Liepājā.

Miris 2022. gada 28. janvārī no sirdstriekas.

Atsauces 

1954. gadā dzimušie
2022. gadā mirušie
Rīgā dzimušie
Latviešu dziedātāji
Latviešu ģitāristi
SKS 58. ekspedīcija

SKS 58. ekspedīcija (Экспедиция МКС-58; Expedition 58 jeb ISS-58) bija Krievijas, ASV un Kanādas kosmonautu pastāvīgā ekspedīcija Starptautiskajā kosmosa stacijā (SKS) no 2018. gada decembra līdz 2019. gada martam.

Apkalpe

Ārējās saites 
 58. ekspedīcija NASA mājas lapā 
 57./58. ekspedīcija Energija mājas lapā  
 58./59. ekspedīcija Energija mājas lapā  

58
2018. gads kosmonautikā
2019. gads kosmonautikā
Starptautiskās attiecības

Starptautiskās attiecības, arī starptautiskās lietas, ir akadēmiska disciplīna par valstu savstarpējām attiecībām, kā arī par starptautiskām organizācijām un ārpolitikas veidošanu. Starptautiskās attiecības ir saistītas ar vairākām citām akadēmiskām disciplīnām, piemēram, politoloģiju, ģeogrāfiju, vēsturi, ekonomiku, tieslietām, socioloģiju, psiholoģiju un filozofiju. Tā ir daļa no diplomātijas.
18. novembra iela (Daugavpils)

18. novembra iela ir maģistrāla iela Daugavpilī un Daugavpils novada Naujenes pagasta Vecstropos. Tā ir garākā iela Daugavpilī (kopējais ielas garums ir 8,3 kilometri), tā stiepjas no pilsētas centra līdz Stropu ciema robežai. Visa garumā pa to iet valsts galvenā autoceļa A13 trase.

Sākotnēji ielu dēvēja par Šosejas ielu. 1935. gadā tā tika pārsaukta par 18. novembra ielu, bet 1940. gadā to pārdēvēja par Sarkanarmijas ielu. 18. novembra ielas nosaukumu tā atguva 1991. gada 14. novembrī.

Ielu savienojumi 
18. novembra iela ir savienota ar šādām ielām:
 Daugavas iela
 Bruģu iela
 Viestura iela/Nometņu iela
 Dzelzceļu iela
 Stacijas iela
 Varšavas iela
 Marijas iela
 Mazā Dārza iela
 Andreja Pumpura iela
 Kauņas iela
 Ventspils iela
 Dobeles iela
 Jelgavas iela
 Grodņas iela
 Tukuma iela
 Liepājas iela
 Valkas iela
 Klusā iela
 Smilgu iela
 2. līnija
 Gāršas iela
 3. līnija
 4. līnija
 Vasarnīcu iela
 Čiekuru iela
 Veselības iela
 Krāslavas iela

Atsauces 

Ielas Daugavpilī
Ielas Vecstropos
Lielais dzintars (koncertzāle)

Koncertzāle "Lielais dzintars" ir koncertzāle Liepājā, kas atrodas Vecliepājā, Radio ielā 8. Koncertzāles tehniskais projekts tika apstiprināts 2012. gada janvārī, bet no 2013. gada vidus Jūras un Radio ielas krustojumā notika ēkas būvniecība. Koncertzāle nodota ekspluatācijā 2015. gada 12. augustā un tās autors ir austriešu arhitekts Folkers Gīnke. Ēkas kopējā platība ir 14 126 m², tā ir 30 metrus augsta un tajā ir 8 stāvi. Tajā darbojas trīs koncertzāles — Lielā zāle ar 1000 skatītāju vietām, Kamerzāle ar 200 vietām un Eksperimentālā skatuve ar 120 vietām, kuras papildina mākslas telpa Civita Nova ēkas 1.stāvā un spoguļu zāle 6.stāvā. Ēka ir mājvieta Liepājas Simfoniskajam orķestrim, kā arī Liepājas Mūzikas, mākslas un dizaina vidusskolai un mākslas galerijai. 

Ēku projektējis austriešu arhitekts Folkers Gīnke un realizējis kopā ar latviešu arhitekta Jura Pogas biroju. Koncertzāles kopējās izmaksas sastāda 38, 51 miljoni eiro un tās ģenerālbūvieks ir SIA "Merks".

Ēka ir saņēmusi Čikāgas Arhitektūras un dizaina muzeja un Eiropas Arhitektūras, mākslas, dizaina un pilsētplānošanas izpētes centra Starptautisko arhitektūras balvu, starptautiskā konkursa “Architizer A+ Awards” publikas simpātiju balvu, kā arī vairākus Latvijas arhitektūras un būvniecības nozares apbalvojumus.

Atsauces 

Celtnes un būves Liepājā
Tūkstošgades parks

Tūkstošgades parks () ir publisks parks, kas atrodas Čikāgas centrālajā daļā, netālu no Mičiganas ezera. Parks kopumā aizņem 99 000 m2 un ir daļa no lielākā Grānta parka. Parks ir veidots par godu 3. tūkstošgades atnākšanai un to sākumā bija plānots atklāt jau 2000. gadā, bet iespaidīgo būvdarbu un vairākkārtēju objektu dizaina maiņas dēļ tas tika atklāts tikai 2004. gada jūlijā. No sākumā plānotajiem 150 miljoniem ASV dolāru, būvniecības izmaksas beigās pieauga līdz 475 miljoniem dolāru. No kopējā finansējuma 270 miljonus sedza Čikāgas pilsēta, bet atlikušo daļu no privātiem ziedojumiem. 

Parka projektēšanu uzsāka 1997. gada oktobrī, būvniecību sāka 1998. gada oktobrī, bet parks tika atklāts 2004. gada 16. jūlija. Pēc 2017. gada datiem tas ir visapmeklētākais apskates objekts Čikāgā un Amerikas Vidējo Rietumu daļā, kā arī viens no desmit populārākajiem apskates objektiem ASV. Katru gadu parku apmeklē ap 25 miljoniem tūristu.

Celtnes un būves ASV
ASV parki
Jakovs Sverdlovs

Jakovs Sverdlovs (, 1885—1919) bija ebreju izcelsmes Padomju Krievijas politiķis, Viskrievijas Padomju kongresa Centrālās izpildkomitejas (CIK) priekšsēdētājs (1917—1919) un Krievijas komunistiskās (boļševiku) partijas Centrālās komitejas Sekretariāta priekšsēdētājs (1918—1919).

Dzīvesgājums 
Dzimis 1885. gada 3. jūnijā Ņižņijnovgorodā tirgotāja Mošes Sverdlova un viņa sievas Jeļizavetas ģimenē. Revolucinārās aģitācijas dēļ tika izslēgts no pilsētas ģimnāzijas. 1901. gadā iestājās Krievijas Sociāldemokrātiskā strādnieku partijā un darbojās kā partijas aģitators, 1902. un 1903. gadā tika atkārtoti apcietināts. Pēc 1905. gada revolūcijas sakāves 1907. gadā tika apcietināts un ieslodzīts Jekaterinburgas cietumā, 1910. gadā viņu izsūtīja uz Tomskas apgabalu, no kurienes viņam izdevās aizbēgt, tomēr viņu atkal apcietināja un atkārtoti izsūtīja uz Turuhanskas apvidu, kur viņš dzīvoja vienā mājā ar Staļinu. 
Pēc Februāra revolūcijas viņam atļāva atgriezties no izsūtījuma un 1917. gada augustā pārņēma lielinieku partijas organizatorisko vadību. Pēc Oktobra revolūcijas viņu 1918. gada sākumā ievēlēja par Viskrievijas Centrālās izpildkomitejas priekšsēdētāju.    
  
Pēc Brestļitovskas miera līguma parakstīšanas Vācijas impērijas ķeizars Vilhelms II caur Vācijas sūtni Vilhelmu fon Mirbahu pieprasīja arī atceltā ķeizara Nikolaja II parakstu zem līguma. Tādēļ 1918. gada 9. maijā Sverdlovs nosūtīja Jakovu Jurovski uz ķeizara ģimenes izsūtījuma vietu ar pavēli viņus nogādāt Maskavā. Pēc Ļeņina piekrišanas saņemšanas 1918. gada jūnijā Vācijas valdība nosūtīja uz Maskavu 43 miljonus reihsmarku (ap 100 miljoniem eiro mūsdienu cenās). 
Savukārt Antantes valstis sāka slepeni finansēt eseru partiju, 6. jūlijā eseru partijas biedrs Jakovs Bļumkins nošāva Vācijas sūtni Mirbahu, bet plānoto sacelšanos pret Ļeņina valdību 7. jūlijā apspieda latviešu strēlnieki Jukuma Vācieša vadībā. Vairāki vēsturnieki izsaka viedokli, ka Jakovs Sverdlovs un Vladimirs Ļeņins devuši pavēli Romanovu ģimenes nogalināšanai naktī no 16. uz 17. jūliju Jekaterinburgā.

Pāris dienu pēc Vācijas—Krievijas papildu vienošanās parakstīšanas par abu valstu ciešāku sadarbību 30. augustā esere Fanija Kaplāne atentātā ievainoja Ļeņinu. Jakovs Sverdlovs pavēlēja Kaplāni nekavējoties nošaut bez tupmākas izmeklēšanas.

Miris 1919. gada 16. martā Maskavā no Spāņu gripas.
1924. gadā Jekaterinburgu pārdēvēja Jakova Sverdlova vārdā par Sverdlovsku.

Atsauces

Ārējās saites 

1885. gadā dzimušie
1919. gadā mirušie
Krievijas valdības vadītāji
Revolucionāri
No spāņu gripas mirušie
Ņižņijnovgorodas apgabalā dzimušie
Ilze Vītoliņa

Ilze Vītoliņa (dzimusi ) ir latviešu animatore un viena no Latvijas vadošajām kostīmu māksliniecēm, veidojusi tērpus vairāk nekā 200 izrādēm visos Latvijas teātros.

Absolvējusi J. Rozentāla Rīgas mākslas vidusskolu un Latvijas Mākslas akadēmijas Modes dizaina nodaļu. 1996. gadā pilnveidojusi prasmes Viljamsa animācijas meistardarbnīcā Ebeltofā, Dānijā, un 2000. gadā starptautiskā animācijas producentu meistardarbnīcā Baltic Media Centre Bornholmā, Dānijā. Ieguvusi maģistra grādu Modes dizainā Latvijas Mākslas akadēmijā (2003). Strādājusi kā zīmēšanas skolotāja Mazsalacas vidusskolā. 

Kopš 2001. gada pasniedzēja Latvijas Mākslas akadēmijas Modes dizaina nodaļā. Veidojusi kostīmus režisoru Dž. Džilindžera, Lauras Grozas-Ķeberes, Romāna Kozaka, Igora Korņajeva, Aleksandra Morfova, Jana Vilema van den Bosa, Oļģerta Krodera, Mihaila Gruzdova, Kārļa Auškāpa, Valda Liepiņa teātra izrādēm, arī A. Leimaņa baletam Dons Kihots (2004) un jauno horeogrāfu Izstādes gleznām (Bolero...). Ilze Vītoliņa ir māksliniece vairāk nekā piecpadsmit leļļu teātra izrādēm, vairākām animācijas filmām un grāmatām. Kopš 1992. gada veidojusi modes kolekcijas.

Atsauces 

1972. gadā dzimušie
Latviešu animatori
Latviešu kostīmu mākslinieki
Ritvars Suharevs

Ritvars Suharevs (dzimis  Dobelē) ir latviešu svarcēlājs, Latvijas rekordists svarcelšanā jauniešu, junioru un pieaugušo vecuma grupās.

Karjera 
Ar svarcelšanu nodarbojas kopš septiņu gadu vecuma. Sportā ienāca, iedvesmojoties no novadnieka Viktora Ščerbatiha panākumiem. Ar labiem sasniegumiem startēja jaunatnes un junioru sacensībās, šobrīd veiksmīgi piedalās augstākā līmeņa mačos arī starp pieaugušajiem. 2014. gadā Ritvars pirmo reizi kļuva par Eiropas čempionu U-15 vecuma grupā summā. Savu panāku jauniešu konkurencē viņš Eiropas čempionātā atkārtoja arī 2015. un 2016. gadā. 2018. gadā Suharevs kļuva par U-20 vecuma grupas pasaules čempionu .

Kopš 2016. gada piedalās arī dažāda raudzes pieaugušo sacensībās. 2018. gada Eiropas čempionātā ar summā paceltiem 337 kg viņš izcīnīja 4. vietu, bet 2018. gada pasaules čempionātā ar summā savāktiem 344 (159+185) kg ierindojās 11. pozīcijā.

Sasniegumi

Atsauces

Ārējās saites 

 Rezultāti
 Ventspils OC profils

1999. gadā dzimušie
Latvijas svarcēlāji
Dobeles novadā dzimušie
2020. gada vasaras olimpisko spēļu dalībnieki
Sods par sapni

"Sods par sapni" ir Latvijas dokumentālā filma, kas izdota 1994. gadā. Filmas režisors ir Andris Rozenbergs.

Sižets 
Filmā pastāstīts par "franču grupu", kuru veidoja ar Francijas kultūru aizrāvušies cilvēki, un grupas dzīvi pēckara Latvijā.

Atsauces 

1994. gada Latvijas filmas
Latvijas dokumentālās filmas
Martins Herems

Martins Herems (, dzimis ) ir igauņu virsnieks, no 2018. gada decembra Igaunijas Aizsardzības spēku komandieris.

Dienesta gaita 

Bijis viens no Igaunijas Zemessardzes (Kaitseliit) atjaunotājiem 1990. gadā. Kopš 1992. gada dien regulārajā armijā. Bijis Igaunijas Ziemeļaustrumu aizsardzības apgabala priekšnieks un Tapas mācību centra štāba priekšnieks, kā arī misijās dienējis Irākā. No 2013. līdz 2016. gadam kā komandants vadījis Igaunijas Aizsardzības akadēmiju. Savukārt no 2016. līdz 2018. gada decembrim Igaunijas Aizsardzības spēku štāba priekšnieks, no 2018. gada 4. decembra spēku komandieris.

Saites 
 Tēvijas Sargs — Igaunijas Aizsardzības spēku komandiera amatā stājies ģenerālmajors Martins Herems.

Igaunijas militārpersonas
Pekinas "Kunlun Red Star"

Pekinas "Kunlun Red Star" (, ) ir hokeja komanda, kura bāzēta Pekinā, Ķīnā un spēlē Kontinentālajā hokeja līgā. Mājas spēles komanda aizvada Cadillac Arena hallē. Komanda dibināta 2016. gadā, lai piedalītos Kontinentālajā hokeja līgā. Pirmo mājas spēli klubs aizvadīja 2016. gada 5. septembrī, to noraudzījās nepilni 8000 skatītāju. 2016. gada 18. septembrī komandas mājas spēli pret Ņižņekamskas "Ņeftehimik" apmeklējuši 550 cilvēki, kas ir KHL turnīra antirekords.

Spēlētāji

Pašreizējais sastāvs 
Pēdējoreiz atjaunots 2020. gada 21. oktobrī.

Vārtsargi 

 30  Simons Hrubecs
 32  Igors Saprikins
 40  Aleksandrs Lazušins
 44  Dmitrijs Šikins
   Džeremijs Smits

Aizsargi 

 2  Džeisons Fārms
 3  Ļevs Starikovs
 5  Raiens Sprouls
 6  Sems Lofkvists
 7  Džefs Čelioss
 14  Viktors Baldajevs
 22  Trevors Mērfijs
 24  Mihails Sidorovs
 56  Sergejs Gimajevs
 60  Deniss Osipovs
 62  Andrejs Šustrs
 73  Ruslans Pedans
 77  Oļegs Piganovičs
 87  Dmitrijs Megalinskis

Uzbrucēji 

 8  Hanters Šinkaruks
 9  Keisijs Velmans
 10  Džošs Nikolss
 11  Ivans Nikolišins
 12  Davids Bondra
 13  Alekss Ričijs
 15  Spensers Fo
 17  Žilbērs Brulē
 17  Iļja Krikunovs
 20  Lūks Lokharts
 25  Aleksejs Toropčenko
 26  Dmitrijs Markovins
 27  Gļebs Zirjanovs
 28  Pārkers Fo
 34  Antons Gļinkins
 47  Korijs Keins
 51  Germans Šaporevs
 55  Ņikita Penzovs
 61  Ītans Vereks
 65  Jegors Dugins
 69  Igors Larionovs
 70  Aleksandrs Kitarovs
 71  Denijs Kristo
 74  Sergejs Monakovs
 78  Aleksejs Kručiņins
 83  Gunārs Skvorcovs
 88  Dmitrijs Arhipovs
 89  Andrejs Bakanovs
 90  Andrejs Maksimovs
 91  Tailers Vongs
 92  Viktors Šahvorostovs
   Jangs Hu
   Gerets Hants
   Brendons Magī
   Endrū Millers
   Kols Šervūds
   Brendons Jips

Atsauces 

Kunlun Red Star
Kresida Kovela

Kresida Kovela (, dzimusi  Londonā) ir angļu bērnu rakstniece, pazīstama ar divām bērnu grāmatu sērijām – "Kā pieradināt pūķi" un "Emīlija Brauna".

Dzimusi pēru Maikla Džona Hēra un Māršas Persifones Hēras ģimenē. Absolvējusi Oksfordas Universitāti, pašlaik dzīvo un strādā Londonā. 2010. gadā iznāca filma "Kā pieradināt pūķi", kura balstīta uz Kresidas Kovelas tāda paša nosaukuma grāmatām. 2014. gadā iznāca filmas turpinājums – "Kā pieradināt pūķi 2", bet 2019. gadā izdots vēl viens turpinājums – "Kā pieradināt pūķi 3".

Atsauces

Ārējās saites 

1966. gadā dzimušie
Angļu valodā rakstošie
Rakstnieces
Londonā dzimušie
Agate Bankava

Agate Bankava (dzimusi  Rīgā) ir latviešu horeogrāfe un dejotāja.

Mācījusies Rīgas 49. vidusskolā. 2011. gadā absolvējusi Rīgas Horeogrāfijas vidusskolu. Latvijas Kultūras akadēmijā ieguvusi gan bakalaura grādu, gan maģistra grādu laikmetīgās dejas mākslā.

Sadarbojusies ar režisoriem Andreju Jarovoju, Māru Ķimeli, Elmāru Seņkovu, Genādiju Ostrovski un Vari Klausītāju, kuru izrādēm veidojusi kustību partitūru. Tāpat veidojusi horeogrāfiju savām izrādēm Latvijas nacionālajā teātrī un Ģertrūdes ielas teātrī. Ar deju izrādēm viesojusies ārzemēs, tai skaitā Ķīnā, Spānijā un Francijā.

2016. un 2017. gadā tikusi nominēta Spēlmaņu nakts balvai nominācijā "Gada sasniegums laikmetīgajā dejā". 2019. gadā ieguva Dejas balvu kategorijā "Laikmetīgās dejas horeogrāfe/s".

Atsauces 

1991. gadā dzimušie
Rīgā dzimušie
Latvijas horeogrāfi
Latvijas Kultūras akadēmijas absolventi
Džumandži: Laipni lūgti džungļos

"Džumandži: Laipni lūgti džungļos" () ir 2017. gada ASV piedzīvojumu komēdija, kuras režisors ir Džeiks Kasdans. Galvenās lomas atveido Dveins Džonsons, Džeks Bleks, Kevins Hārts, Kārena Gillana, Niks Džonass un Bobijs Keneveils. Filmas pirmizrāde notika  Parīzē.

Četri pusaudži, kuriem ir pēc stundas, skolas pagrabā atrod burvju videospēli, kuru viņi intereses vadīti sāk spēlēt. Pēkšņi spēle četrotni iesūc, kā rezultātā viņi attopas džungļos. Vienīgais veids, kā skolnieki var tikt no džungļiem ārā, ir pabeigt spēli.

Atsauces

Ārējās saites 

2017. gada filmas
ASV filmas
Kinokomēdijas
Piedzīvojumu filmas
Džumandži
Viens pats mājās 4

"Viens pats mājās 4" (, arī Home Alone 4) ir 2002. gada komēdija, kuras režisors ir Rods Daniels. Atšķirībā no filmas "Viens pats mājās 3", kur par galveno varoni ir kļuvis astoņgadīgs zēns Alekss Pruits, šī filma turpina stāstu par Makalisteru ģimeni, tomēr galvenās lomas attēlo citi aktieri: Maiks Vīnbergs, Frenčs Stjuarts, Misija Paila, Džeisons Begs, Ēriks Avari, Barbara Bebkoka, Džoanna Goinga un Klēra Kerija.

Filmā Kevina Makalistera vecāki ir šķīrušies, tagad viņš dzīvo kopā ar mammu, taču izlemj Ziemassvētkus svinēt kopā ar tēti, kurš dzīvo milzīgā savrupmājā, kas pieder viņa bagātajai draudzenei Natālijai. Tikmēr laupītājs Mārvs Merčants, viens no "Slapjajiem bandītiem", sadarbojas ar jaunu noziedznieci Veru, lai ielauztos savrupmājā.

Atsauces

Ārējās saites 

2002. gada filmas
ASV filmas
Viens pats mājās
Aleksandrs Ketlers

Aleksandrs Ketlers, Kurzemes princis (, 1658—1686) bija hercoga Jēkaba jaunākais dēls, Brandenburgas-Prūsijas armijas Kurzemes pulka virsnieks. Kaujās zaudējis roku, tādēļ viņa iesauka bijusi "Vienrocis" (der Einarmige).

Dzīvesgājums 
Dzimis Otrā Ziemeļu kara laikā 1658. gada 18. oktobrī Rīgā ieslodzītā hercoga Jēkaba un viņa sievas Brandenburgas princeses Luīzes Šarlotes ģimenē. Pirms tam 30. septembrī zviedri bija ar viltu saņēmuši gūstā viņa vecāku ģimeni, kurus 9. oktobrī pārveda uz Rīgu, bet 1659. gada 9. augustā izsūtīja uz Ivangorodas cietoksni Ingrijas rietumos. Pēc Olivas miera līguma noslēgšanas 1660. gadā atgriezās Jelgavā. 

1673. gadā viņa vecākais brālis princis Frīdrihs Kazimirs ar trīs Kurzemes pulkiem devās palīgā Nīderlandes Republikai karā pret Francijas un Zviedrijas koalīciju. Iespējams, ka viņš kopā ar brāli Kārli Jēkabu (1654—1677) piedalījās arī Skones karā (1674–1679), kurā Brandenburgas karaspēks viņa mātes brāļa  kūrfirsta Frīdriha Vilhelma vadībā cīnījās pret Zviedrijas armiju. 
Zināms, ka 1683. gada maijā Austrumprūsijas teritorijā prinča Aleksandra vadībā tika saformēts pirmais Kurzemes bataljons, bet 1685. gada 21. janvārī to pārveidoja par Kurzemes pulku (Regiment Kurland) ar diviem bataljoniem. Pēc tam, kad Brandenburgas kūrfirsts 1685. gadā izdeva Potsdamas ediktu, pulkā iestājās no Francijas padzītie hugenoti.

Kopā ar Kurzemes algotņu pulku piedalījās Lielajā turku karā (1667-1699). 1686. gada jūnija vidū pulks tika nosūtīts Budapeštas ieņemšanai, taču aplenkuma laikā 28. jūnijā princi Aleksandru smagi ievainoja un veda ārstēties uz Vīni, taču pa ceļam pie Šopronas viņš nomira. 
Prinča mirstīgās atliekas pārveda uz Jelgavu un apglabāja blakus tēvam Kurzemes hercogu kapenēs.

Ārējās saites 
 Leopold von Zedlitz-Neukirch. Pantheon des Preussischen Heeres, S. 352

Atsauces 

1658. gadā dzimušie
1686. gadā mirušie
Ketleru dinastija
Elisone Dženija

Elisone Brūksa Dženija (, dzimusi ) ir ASV aktrise. Būdama izcila raksturlomu aktrise saņēmusi dažādus apbalvojumus, tostarp Kinoakadēmijas balvu, septiņas Primetime Emmy balvas, BAFTA kino balvu un Zelta globusa balvu.

Dzimusi Bostonā, Masačūsetsā, augusi Deitonā, Ohaio. 1984. gada vasarā pēc Kenjona koledžas absolvēšanas Dženija uzsāka studijas Karaliskajā dramatiskās mākslas akadēmijā. Vairākus gadus viņa kino un televīzijā atveidoja nelielas un titros neminētas lomas, līdz viņa atveidoja C. J. Kregas lomu NBC politiskajā seriālā "Rietumu spārns" (The West Wing, 1999–2006), par ko saņēma četras Primetime Emmy balvas. Šis tēls seriāla demonstrēšanas laikā bija ļoti populārs un vēlāk tika atzīts par vienu no lieliskākajiem sieviešu tēliem ASV televīzijas vēsturē. 2014. gadā viņa ieguva Primetime Emmy balvu par Margaretas Skallijas lomu kanāla Showtime seriālā "Seksa meistari" (Masters of Sex). Kopš 2013. gada viņa atveidoja cinisku no narkomānijas atlabstošu sievieti CBS situāciju komēdijā Mom. Par lomu šajā seriālā viņa tika nominēta piecām Primetime Emmy balvām, no kurām ieguva divas.

Dženija savu profesionālo skatuves karjeru uzsāka ar Ofbrodvejas iestudējumu Ladies, turpinot ar neskaitāmām lomām līdzīgos iestudējumos 1996. gadā viņa debitēja Brodvejā lugā Present Laughter. Viņa ir ieguvusi Drama Desk balvas un tikusi nominēta Tony balvai.

Viņa filmējusies filmās Private Parts (1997), "Pamatkrāsas" (1998), "Spītnieces savaldīšana" (1999), "Neiedomājami skaista" (1999), "Amerikāņu skaistums" (1999), "Stundas" (2002), "Matu laka" (2007), "Džuno" (2007), "Kalpone" (2011), The Way, Way Back (2013), "Tamija" (2014), "Spiegs" (2015), Tallulah (2016) un "Meitene vilcienā" (2016). Par lomu 2017. gada filmā "Es, Tonija" Dženija saņēma pozitīvu kritiku un Kinoakadēmijas balvu kategorijā "Labākā aktrise otrā plāna lomā".

Ārējās saites 

1959. gadā dzimušie
Amerikāņu kinoaktrises
ASV teātra aktrises
ASV televīzijas aktrises
BAFTA kino balvas ieguvēji (cilvēki)
Zelta globusa balvas ieguvēji
Kinoakadēmijas balvas ieguvējas aktrises
Emmy balvas ieguvēji
Bostonā dzimušie
Veču revanšs

"Veču revanšs" () ir 2013. gada ASV sporta komēdija, kuras režisors un viens no producentiem ir Pīters Segals. Galvenās lomas atveido Roberts De Niro, Silvestrs Stallone, Kevins Hārts, Alans Ārkins, Džons Berntāls un Kima Beisingere. Filmas pirmizrāde notika .

Diviem boksa konkurentiem, kuri strauji noveco un jau ir pensijā, liek atgriezties boksa laukumā, lai atkal stātos viens otram pretī 30 gadus pēc abu pēdējās savstarpējās cīņas.

Atsauces

Ārējās saites 

2013. gada filmas
ASV filmas
Kinokomēdijas
Paper Soldiers

Paper Soldiers ir 2002. gada ASV kriminālkomēdija, kuras režisori ir Deimons Dešs un Deivids Deniels. Galvenās lomas atveido Bīnijs Sigels, Kevins Hārts, Steisija Deša, Maikls Rapaports, Memfiss Blīks, Noreaga, Tifānija Vitersa un Jay-Z.

Filmā tiek sekots līdzi pārāk dedzīgam kramplauzim Šonam un viņa karjeras līkločiem.

Atsauces

Ārējās saites 

2002. gada filmas
ASV filmas
Kinokomēdijas
Soul Plane

Soul Plane ir 2004. gada ASV komēdija, kuras režisors un viens no producentiem ir Džesijs Terero. Galvenās lomas atveido Toms Ārnolds, Kevins Hārts, Method Man un Snoop Dogg. Filmas pirmizrāde notika .

Pateicoties dažiem pēdējo minūšu pasažieriem, uz aviokompānijas jaunās lidmašīnas rodas dažādi pārpratumi.

Atsauces

Ārējās saites 

2004. gada filmas
ASV filmas
Kinokomēdijas
In the Mix

In the Mix ir 2004. gada ASV romantiska komēdija, kuras režisors ir Rons Andervuds. Galvenās lomas atveido Usher, Emanuella Črikvi, Čazs Palminteri, Roberts Deivi un Kevins Hārts. Filmas pirmizrāde notika .

Gangsteris Frenks lūdz veiksmīgam Ņujorkas dīdžejam Darnelam nospēlēt ballīti, kur Darnels iepazīstas ar Frenka meitu Dolliju. Kad Dollija un Darnels iemīlas viens otrā, Darelu sāk apdraudēt Frenka banda un bijusī draudzene Čerīze, kura vēlas iejaukties Darnela un Dollijas attiecībās.

Atsauces

Ārējās saites 

2005. gada filmas
ASV filmas
Kinokomēdijas
Kapteinis Apakšbiksis. Pirmā leģendārā filma

"Kapteinis Apakšbiksis. Pirmā leģendārā filma" () ir 2017. gada ASV supervaroņu animācijas filma, kuras režisors ir Deivids Sorens. Galvenās lomas ierunājuši Eds Helmss, Kevins Hārts, Niks Krolls, Tomass Midldičs, Džordans Pīls un Kristena Šāla. Filmas pirmizrāde notika  Losandželosā.

Džordžs un Harolds, divi jokdari ar pārlieku lielu iztēli, nohipnotizē savas skolas direktoru, kā rezultātā direktoram šķiet, ka viņš ir neticami entuziastisks un ne pārāk atjautīgs supervaronis Kapteinis Apakšbiksis.

Atsauces

Ārējās saites 

2017. gada animācijas filmas
2017. gada filmas
ASV animācijas filmas
ASV filmas
Animācijas filmas
Kinokomēdijas
20th Century Fox animācijas filmas
DreamWorks Animation filmas
Izbrauciens

"Izbrauciens" () ir 2014. gada ASV komēdija, kuras režisors ir Ice Cube, Kevins Hārts, Džons Legizamo, Brūss Makdžils, Taika Samptera, Lorenss Fišbērns, Gerijs Ouens un Džeikobs Latimors. Filmas pirmizrāde notika . 2016. gadā filmai iznāca turpinājums "Izbrauciens 2".

Drošības sargam Benam ir sevi jāpierāda draudzenes brālim, veiksmīgam policistam Džeimsam. Bens kopā ar Džeimsu dodas 24 stundu ilgā patruļā pa Atlantu.

Atsauces

Ārējās saites 

2014. gada filmas
ASV filmas
Kinokomēdijas
Relativity Media filmas
Izbrauciens 2

"Izbrauciens 2" () ir 2016. gada ASV komēdija, kuras režisors ir Tims Storijs. Galvenās lomas atveido Kevins Hārts, Ice Cube, Kens Jongs, Bendžamins Brets, Olīvija Manna, Brūss Makdžils un Taika Samptera. Filmas pirmizrāde notika  Maiami. Filma ir turpinājums 2014. gada filmai "Izbrauciens".

Bens neilgi pirms savas kāzu dienas kopā ar Džeimsu dodas uz Maiami, lai notvertu narkotiku tirgotāju, kurš piegādā savu produktu Atlantas dīleriem.

Atsauces

Ārējās saites 

2016. gada filmas
ASV filmas
Kinokomēdijas
Vakarskola (filma)

"Vakarskola" () ir 2018. gada ASV komēdija, kuras režisors ir Malkolms D. Lī. Galvenās lomas atveido Kevins Hārts, Tifānija Hediša, Robs Rigls, Romāno Malko, Tarans Killems, Megalina Ečikunvoke un Els Madrigals. Filmas pirmizrāde notika .

Tedijs, kurš nejauši uzspridzina savu darba vietu un nu meklē jaunu darbu, uzzina, ka viņš varētu iegūt darbu sava drauga investīciju firmā ar nosacījumu, ka Tedijs pabeidz vidusskolu.

Atsauces

Ārējās saites 

2018. gada filmas
ASV filmas
Kinokomēdijas
Kā izdzīvot aiz restēm

"Kā izdzīvot aiz restēm" () ir 2015. gada ASV komēdija, kuras režisors un viens no scenārija autoriem ir Ītans Kouens. Galvenās lomas atveido Vills Ferels, Kevins Hārts, T.I., Elisona Brī un Kreigs T. Nelsons. Filmas pirmizrāde notika  South by Southwest festivālā.

Kad miljonārs Džeimss Kings tiek apcietināts par krāpšanu un norīkots uz Sankventinas cietumu, viņš vēršas pie Darnela Lūisa, lai Darnels sagatavotu Džeimsu cietumam.

Atsauces

Ārējās saites 

2015. gada filmas
ASV filmas
Kinokomēdijas
Pusotrs spiegs

"Pusotrs spiegs" () ir 2016. gada ASV asa sižeta komēdija, kuras režisors un viens no scenārija autoriem ir Rosons Māršals Turbers. Galvenās lomas atveido Dveins Džonsons, Kevins Hārts, Eimija Raiena, Ārons Pols, Džeisons Beitmens un Daniele Nikoleta. Filmas pirmizrāde notika  Losandželosā.

Grāmatvedis, kurš ar Facebook palīdzību atkal satiek vidusskolas paziņu, iesaistās starptautiskās spiegošanas pasaulē.

Atsauces

Ārējās saites 

2016. gada filmas
ASV filmas
Kinokomēdijas
Leslija Menvila

Leslija Enna Menvila (, dzimusi ) ir angļu aktrise.

Bieži sadarbojusies ar kinorežisoru Maiku Lī, ieguvusi Londonas kino kritiķu apļa balvas kā gada labākā britu aktrise par lomu Lī filmās All or Nothing (2002) un "Vēl viens gads" (2010), par pēdējo ieguvusi arī ASV Nacionālās kinokritiķu padomes balvu kā labākā aktrise. Tikusi nominēta Amerikas Kinoakadēmijas balvai kategorijā "Labākā aktrise otrā plāna lomā" par lomu filmā "Neredzamais pavediens" (2017). Filmējusies daudzās filmās, tostarp arī filmā "Melnā feja Malefisenta" (2014) un filmas 2019. gada turpinājumā, kā arī filmā Ordinary Love. Attēlojusi lomu televīzijas seriālā "Pasaule liesmās" (World on Fire, 2019–).

Menvila savas teātra karjeras laikā ir atveidojusi nozīmīgas lomas lugās As You Like It (1985), Les Liaisons Dangereuses (1986), His Dark Materials (2005), The Alchemist (2006), All About My Mother (2007) un Six Degrees of Separation (2010). Nominēta Olivjē balvai par lomu Lī 2011. gada lugā Grief, 2014. gadā par lomu lugā Ghosts viņa saņēma  Olivjē balvu kā labākā aktrise. Tāpat viņa ir četras reizes nominēta BAFTA kino balvai, tostarp par lomu situāciju komēdijā Mum (2016–pašlaik).

2020. gada jūlijā paziņoja, ka Menvila atveidos princesi Margarētu Netflix seriāla "Kronis" piektajā un sestajā sezonā.

Atsauces

Ārējās saites 

1956. gadā dzimušie
Austrumsaseksā dzimušie
Anglijas aktieri
Upīškalns

Upīškalns (agrāk — Smiltnieki) ir ciems Kuldīgas novada Kurmāles pagastā. Izvietojies pagasta vidusdaļā pie autoceļa P112  no pagasta centra Vilgāles,  no novada centra Kuldīgas un  no Rīgas.

Apdzīvotā vieta izveidojusies pēc 1988. gada kā PSRS Baltijas kara flotes tālo sakaru centra garnizons. Saglabājušies vairāki līdz 245 m augsti sakaru torņi.

Atsauces
Baiļu istaba

"Baiļu istaba" () ir 2002. gada ASV trilleris, kura režisors ir Deivids Finčers. Galvenās lomas atveido Džodija Fostere, Kristena Stjuarta, Dvaits Joakams, Džēreds Leto un Forests Vaitekers. Filmas pirmizrāde notika .

Nesen izšķīrusies sieviete Mega un viņas meita Sāra rod patvērumu savas jaunās mājas "drošajā telpā" pēc tam, kad mājā iebrūk trīs vīrieši, kuri meklē tur noslēptos 3 miljonus.

Atsauces

Ārējās saites 

2002. gada filmas
ASV filmas
Zatura. Piedzīvojumi kosmosā

"Zatura. Piedzīvojumi kosmosā" () ir 2005. gada ASV zinātniskās fantastikas piedzīvojumu filma, kuras režisors ir Džons Favro. Galvenās lomas atveido Džošs Hačersons, Džona Bobo, Dakss Šepards, Kristena Stjuarta un Tims Robinss. Filmas pirmizrāde notika .

Divi brāļi tiek ierauti starpgalaktiskā piedzīvojumā pēc tam, kad abi sāk spēlēt burvju galda spēli.

Atsauces

Ārējās saites 

2005. gada filmas
ASV filmas
Piedzīvojumu filmas
Zinātniskās fantastikas filmas
The Runaways (filma)

The Runaways ir 2010. gada ASV biogrāfiska drāma, kuras režisore un scenārija autore ir Florija Zigismondi. Galvenās lomas atveido Dakota Faninga, Kristena Stjuarta un Maikls Šenons. Filmas pirmizrāde notika  Sandensas kinofestivālā.

Filma veidota par 20. gadsimta 70. gados populāro pusaudžu meiteņu rokgrupu "The Runaways", kā arī grupas dalībnieču Čerijas Karijas un Džoanas Džetas savstarpējām attiecībām.

Atsauces

Ārējās saites 

2010. gada filmas
ASV filmas
Biogrāfiskas filmas
Drāmas
Sieviešu valstībā

"Sieviešu valstībā" () ir 2007. gada ASV romantiska drāma, kuras režisors un scenārija autors ir Džons Kasdans. Galvenās lomas atveido Ādams Broudijs, Kristena Stjuarta un Mega Raiena. Filmas pirmizrāde notika .

Slinkam rakstniekam rodas iespēja sevi parādīt no citas puses pēc tam, kad viņš uz kādu laiku paliek pie savas vecmāmiņas un sadraudzējas ar kaimiņiem.

Atsauces

Ārējās saites 

2007. gada filmas
ASV filmas
Kinokomēdijas
Drāmas
Piedzīvojumu zeme

"Piedzīvojumu zeme" () ir 2009. gada ASV drāma, kura režisors un scenārija autors ir Gregs Motola. Galvenās lomas atveido Džese Eizenbergs, Kristena Stjuarta, Kristena Viga, Raiens Renoldss, Bills Haders un Mārtins Storrs. Filmas pirmizrāde notika .

1987. gada vasarā koledžas absolvents strādā vietējā atrakciju parkā un saprot, ka šis darbs viņu ļoti labi sagatavo reālajai pasaulei.

Atsauces

Ārējās saites 

2009. gada filmas
ASV filmas
Kinokomēdijas
Drāmas
Vēstneši

"Vēstneši" () ir 2007. gada ASV un Kanādas šausmu filma, kuras režisori ir Pangu brāļi. Galvenās lomas atveido Kristena Stjuarta, Dilans Makdermots, Penelope Anna Millere un Džons Korbets. Filmas pirmizrāde notika .

Ļaunprātīga tumsa pārņem šķietami rāmu saulespuķu saimniecību Ziemeļdakotā, kā rezultātā Solomonu ģimeni izšķir aizdomas, slepkavības un haoss.

Atsauces

Ārējās saites 

2007. gada filmas
ASV filmas
Šausmu filmas
Telefona būda

Telefona būda () ir 2002. gada ASV asa sižeta filma, kuras režisors ir Džoels Šūmahers. Galvenās lomas atveido Kolins Ferels, Forests Vaitekers, Ketija Holmsa un Kīfers Sazerlends. Filmas pirmizrāde notika 2002. gada 10. septembrī. Filma ir stāsts par publicistu Stjū Šepardu, kurš atbild uz zvanu ielas telefona būdā. Zvanītājs saka, ka nogalinās Stjū, ja viņš noliks klausuli.

Atsauces

Ārējās saites 

2002. gada filmas
ASV filmas
Drāmas
Kuma

Kuma () ir pilsēta Irānā, septītā lielākā pilsēta valstī. Kumas ostāna administratīvais centrs un lielākā pilsēta. 2016. gadā iedzīvotāju skaits pārsniedza 1,2 miljonus. Atrodas Kumas upes krastā, 125 km attālumā no Teherānas.

Kuma tiek uzskatīta par svētu pilsētu šiītu islāmā, nozīmīgs svētceļojumu galamērķis. Pilsētā ievērojams Fātimas mauzolejs, galvenā mošeja.

Atsauces 

Irānas pilsētas
Duvra

Duvra (, no ), arī Dovera ( ), ir pilsēta Kentā, Lielbritānijā. Nozīmīga osta. Atrodas Padekalē šaurākajā vietā. Starp Duvru un Kalē Francijā uzbūvēts Lamanša tunelis (kopējais garums 50,5 km, t.sk. 37,9 km zem jūras šauruma). Pilsētā ievērojamas ir arī baltās krīta klintis, kā arī lielākā pils Anglijā — Duvras pils. Arheologi atklājuši, ka Duvras apkārtni cilvēki vienmēr bieži izmantojuši gan ieceļošanai, gan izceļošanai no Lielbritānijas.

Atsauces 

Anglijas pilsētas
Aiga Veckalne

Aiga Veckalne (dzimusi 1979. gada 28. augustā) ir latviešu valodniece, Ventspils Augstskolas macību prorektora p. i., tulkošanas nozares eksperte, čehu un slovāku valodas tulkotāja un tulce, latviešu valodas pasniedzēja, rakstiskās saziņas lietišķā sarakstes un iekļaujošās valodas eksperte.

Izglītība 

Ieguvusi profesionālo maģistra grādu uzņēmējdarbības vadībā (Rīgas Ekonomikas augstskola), bakalaura grāds filoloģijā (Latvijas Universitāte). Turpina studijas Liepājas Universitātes un Ventspils Augstskolas starpaugstskolu doktora studiju programmā “Valodniecība”. Zinātniskās intereses ir čehu un slovāku valoda, īpašvārdu atveide, tulkojumzinātne, datorlingvistika un iekļaujošā valoda.

Profesionālā darbība 
2003. gadā izveidoja valodu pakalpojuma uzņēmuma Skrivanek pirmo filiāli Baltijā, kļūdama par Skrivanek Baltic valdes locekli. Vēlāk vadīja "Skrivanek Grupas" Centrālās un Austrumeiropas reģiona nodaļas (Beļģijā, Bulgārijā, Igaunijā, Krievijā, Latvijā, Lietuvā, Polijā, Slovēnijā, Ungārijā un Vācijā), kā arī ASV un Brazīlijas filiāli. 2015. gadā Skrivanek Baltic valdes locekles amatu pameta un atvēra Latvijā pirmo tīklošanas organizācijas BNI (Business Network International) grupu, kā arī dibināja tulkošanas uzņēmumu "Tulkot.lv". Darbojas biedrībā "Līdere", Latvijas Lietišķās valodniecības asociācijā, biedrībā "Latvija-Čehija", Latvijas Tulkošanas biroju asociācijā, Baltijas Studiju veicināšanas asociācijā (AABS) un Latvijas Tulku un tulkotāju biedrībā. Kopā ar Skrivanek Baltic komandu izstrādājusi un ieviesusi ikgadējo projektu “Valodas policija”.

Aiga Veckalne vada gan klātienes, gan Tīmekļa seminārus un praktiskas nodarbības par latviešu valodu publiskajā runā, tipiskajām kļūdām un ieteikumiem lietišķajā sarakstē un dokumentos, par lietišķo saraksti angļu valodā, elektroniskās sarakstes etiķeti latviešu valodā un angļu valodā, iekļaujošo valodu, kā arī konsultē par latviešu valodas lietojumu. No 2015. līdz 2017. gadam regulāri piedalījusies kā eksperte Latvijas Radio raidījuma “Kā labāk dzīvot” rubrikā par latviešu valodas pareizu lietojumu. Ventspils Augstskolā pasniedz tulkošanas menedžmentu un datorizēto tulkošanu. No 2016. gada vada "IR" valodas darbnīcas. Vada valodas raidījumu — podkāstu "Pieturzīmes".

Mācījusi latviešu valodu un Latvijas kultūru un literatūru kā vieslektore Sietlas Vašingtonas Universitātē ASV, kā arī vadījusi Pasaules latviešu jaunatnes semināra 2x2 latviešu valodas ievirzi.

2015. gadā ieguva godalgu starptautiskajā Sūzanas Rotas (Susana Roth) tulkošanas konkursā. Iztulkojusi vairākus operas libretus, Konstantina Bībla poēmas "Jaunais Ikars" parindeni (atdzejoja Kārlis Vērdiņš), Jana Praško grāmatu "Asertivitāte attiecībās" (Asertivita v partnerství). Kopā ar Janīnu Zandbergu uzrakstījusi grāmatu "Inčukalna mozaīka (palīgs novadpētniecībā)".

2019. gadā kļuvusi par Ventspils Augstskolas Tulkošanas studiju fakultātes dekāni, bet kopš 2019. gada augusta Veckalne ir arī Ventspils Augstskolas mācību prorektora pienākumu izpildītāja.

Atsauces 

1979. gadā dzimušie
Latviešu tulkotāji
Ventspils Augstskolas darbinieki
Kauņas jūra

Kauņas jūra () vai Kauņas HES ūdenskrātuve ir lielākā mākslīgā ūdenstilpe Nemunas ielejā 223 km no upes grīvas. Izbūvēta laika posmā no 1955. līdz 1959. gadam Kauņas HES un Kauņas ūdensapgādes vajadzībām. Tās platība ir līdz 63,5 km², bet tilpums — līdz 460 miljoniem kubikmetru.

Galerija

Atsauces 

Ūdenskrātuves
Kauņa
Lietuvas ezeri
Camp X-Ray

"Camp X-Ray" ir 2014. gada ASV drāma, kuras režisors un scenārija autors ir Pīters Satlers. Galvenās lomas atveido Peimens Moadi, Kristena Stjuarta, Džons Kerols Linčs, Džozefs Džuliāns Sorija, Korijs Maikls Smits un Leins Gerisons. Filmas pirmizrāde notika  Sandensas kinofestivālā.

Kareive, kura norīkota dienēt Gvantanamo līcī, sadraudzējas ar tur ieslodzītu vīrieti.

Atsauces

Ārējās saites 

2014. gada filmas
ASV filmas
Drāmas
Billija Lina ilgais puslaika ceļš

"Billija Lina ilgais puslaika ceļš" () ir 2016. gada ASV, Apvienotās Karalistes un Taivānas kara drāma, kas balstīta uz Bena Founteina tāda paša nosaukuma romānu. Filmas režisors un viens no producentiem ir Ans Lī. Galvenās lomas atveido Džo Elvins, Kristena Stjuarta, Makenzija Lī, Vins Dīzels, Stīvs Mārtins un Kriss Takers. Filmas pirmizrāde notika  Ņujorkas filmu festivālā.

Deviņpadsmitgadīgais Billijs Linns atgriežas mājās pēc mokošas kaujas Irākā. Filma veidota kā atmiņu stāsts par to, kas kaujas laikā notika ar Billija vienību.

Atsauces

Ārējās saites 

2016. gada filmas
ASV filmas
Apvienotās Karalistes filmas
Drāmas
Tīrīšana (filma)

Tīrīšana () ir 2013. gada ASV šausmu filma, kuras režisors ir Džeimss Demonako. Galvenās lomas atveido Ītans Hoks, Lina Hīdija, Adelaīda Keina un Makss Bulkholders. Filmas pirmizrāde ASV notika 2013. gada 7. jūnijā. 

Filmas darbība notiek noziedzības pārņemtajā Amerikā, kur valdība ir pieņēmusi lēmumu sankcionēt ikgadēju 12 stundu periodu, kurā jebkura noziedzīga darbība ir atļauta. Tā ir viena nakts gadā, kad pilsoņi var rīkoties absolūti nesodīti, policiju izsaukt nav iespējams un slimnīcas nesniedz palīdzību. Filmā parādīta nekustamā īpašuma tirgotāja Džeimsa Sendina un viņa ģimenes izdzīvošana šajā naktī. Filmai ir izdoti vairāki turpinājumi "Tīrīšana: Anarhija" (2014), "Tīrīšana: Vēlēšanu gads" (2016) un "Tīrīšana: Sākums" (2018).

Atsauces

Ārējās saites 

2013. gada filmas
ASV filmas
Lizzie

Lizzie ir 2018. gada ASV biogrāfisks trilleris, kura režisors ir Kreigs Viljams Maknīls. Galvenās lomas atveido Hloja Seviņji, Kristena Stjuarta, Džejs Haglijs, Džeimijs Šeridans, Fiona Šo un Džefs Perijs. Filmas pirmizrāde notika  Sandensas kinofestivālā.

Filmas pamatā ir Bordenu ģimenes slepkavība 1892. gadā.

Atsauces

Ārējās saites 

2018. gada filmas
ASV filmas
Biogrāfiskas filmas
Jeremiah Terminator LeRoy

Jeremiah Terminator LeRoy ir 2016. gada ASV, Apvienotās Karalistes un Kanādas filma, kas balstīta uz Savannas Knūpas memuāru "Girl Boy Girl: How I Became JT Leroy". Filmas režisors un viens no scenārija autoriem ir Džastins Kellijs. Galvenās lomas atveido Lora Derna, Kristena Stjuarta, Daiena Krīgere, Džims Sturdžess, Kevins Herisons jaunākais, Džeimss Džegers un Kortnija Lava. Filmas pirmizrāde notika  Toronto filmu festivālā.

Jauna sieviete Savanna Knūpa pavada sešus gadus, izliekoties par autoru JT Leroju, viņa brāļa sievas izdomātu personu.

Ārējās saites 

2016. gada filmas
ASV romantikas filmas
Apvienotās Karalistes romantikas filmas
Kanādas filmas
Romantikas filmas
Mēklenburgas Anna

Mēklenburgas Anna, Kurzemes hercogiene (vācu Anna von Mecklenburg, 1533—1602) bija Mēklenburgas princese un Kurzemes hercogiene, hercoga Gotharda sieva.

Dzīvesgājums 
Dzimusi  Vismāras pilī Mēklenburgas hercoga Albrehta VII un viņa sievas Annas, Brandenburgas princeses, ģimenē kā ceturtais bērns. 
1566. gada 11. martā Annas brālis hercogs Joahims Alberts viņu apprecināja ar Livonijas vietvaldi un Kurzemes un Zemgales hercogu Gothardu. Saskaņā ar laulību līgumu Annai pienācās ienākumi no Jelgavas pils, Jaunpils pils, kā arī no Viskaļiem, Svirlaukas (Bergfried), Sesavas, Zaļeniekiem un Mežmuižas. Tām kopā hercogienei gadā bija jāienes vismaz 4000 dālderu. Šajos īpašumos Annai pienācās augstākā un zemākā tiesu vara. Piecu lapu garajā līgumā uzskaitīti arī visi muižnieki – kopā 19, kam bija jāpilda vasaļa dienests hercogienes labā. Laulību līgumā minētās muižas noteiktas arī kā hercogienes atraitnes tiesa.

Par savu rezidenci hercogs izvēlējās Rīgas pili, bet jau drīz pārcēlās uz Sēlpili, tad uz Kuldīgas pili. Viņu laulībā 1567. gadā piedzima meita Anna, 1569. gadā dēls Frīdrihs, 1571. gadā meita Elizabete, bet 1574. gadā dēls Vilhelms. 
1578. gadā hercoga galms pārcēlās uz Jelgavas pili, kur hercogs savai sievai par godu 1573. gadā lika uzcelt Svētās Annas baznīcu.

Prasmīgi saimniekojot, viņa prata gūt labus ienākumus no savām muižām un atpirka Livonijas ordeņa laikos izlēņoto Talsu pili, Misas muižu un muižu Lielupes krastā, ko viņas vārdā nosauca par Annas muižu (Annenburg), tagadējo Emburgu.

Pēc hercoga Gotharda nāves 1587. gadā viņa dēli sadalīja hercogisti Kurzemes un Zemgales daļās, hercogiene Anna turpināja piedalīties valsts pārvaldes lietās, sniedzot atbalstu savam dēlam Frīdriham.  1598. gada vasarā viņa apciemoja radus Mēklenburgā un Priekšpomerānijā iegādājās Ostenes (Osten) muižu.

Mirusi 1602. gada 4. jūlijā Šverinā, viņas mirstīgās atliekas pārveda uz Jelgavu un 24. oktobrī apglabāja līdzās vīram Jelgavas pils kapenēs.

Atsauces 

1533. gadā dzimušie
1602. gadā mirušie
Kurzemes hercogi
Parīzes Svētās sirds bazilika

Parīzes Svētās sirds bazilika () ir Romas katoļu baznīca Parīzē, Francijā. Veltīta Jēzus Kristus svētajai sirdij. Bazilika atrodas Monmartra virsotnē (augstākais punkts visā pilsētā).

Populārs tūrisma objekts, otrs apmeklētākais piemineklis Parīzē. Baznīcas celtniecība ilga no 1875. līdz 1914. gadam. Iesvētīta pēc Pirmā pasaules kara 1919. gadā.

Atsauces

Ārējās saites 

 
 Panorāmas skats

Parīze
Romas katoļu baznīcas Francijā
Personīgā stiliste

"Personīgā stiliste" () ir 2016. gada Francijas, Vācijas, Čehijas un Beļģijas psiholoģisks trilleris, kura režisors un scenārija autors ir Olivjē Asajass. Galvenās lomas atveido Kristena Stjuarta, Larss Eidingers, Zigrīda Buaziza, Anderss Danielsens Liē, Nora von Voldštatena un Bendžamins Biolejs. Filmas pirmizrāde notika  Kannu filmu festivālā.

Personīgā stiliste Morīna atsakās atstāt Parīzi līdz brīdim, kad viņa sazināsies ar savu dvīņu brāli, kurš kādu laiku iepriekš pilsētā nomira. Morīnas dzīve kļūst sarežģītāka brīdī, kad kāda noslēpumaina persona ar viņu sazinās ar īsziņas palīdzību.

Atsauces

Ārējās saites 

2016. gada filmas
Francijas filmas
Čehijas filmas
Vācijas filmas
Beļģijas filmas
Ultraamerikāņi

"Ultraamerikāņi" () ir 2015. gada ASV asa sižeta komēdija, kuras režisors ir Nima Nurizadehs. Galvenās lomas atveido Kristena Stjuarta, Džese Eizenbergs, Tofers Greiss, Konija Britone, Valtons Goginss, Džons Legizamo, Bills Pulmans un Tonijs Heils. Filmas pirmizrāde notika .

Stouneris Maiks Houels, kurš patiesībā ir valdības pārstāvis, tiek atzīmēts kā valdības traucēklis, kuru ir jāiznīcina. Tomēr Maiks ir pārāk labi apmācīts, lai valdība varētu ar viņu tikt galā.

Atsauces

Ārējās saites 

2015. gada filmas
ASV filmas
Kinokomēdijas
Vienādie

"Vienādie" () ir 2015. gada ASV zinātniskās fantastikas drāma, kuras režisors ir Dreiks Doremuss. Galvenās lomas atveido Kristena Stjuarta, Nikolass Holts, Gajs Pīrss un Džeki Vīvere. Filmas pirmizrāde notika  Venēcijas filmu festivālā.

Filmā parādīta utopija, kurā trūkst emociju. Divi cilvēki Siless un Nija, kuriem piemīt kāda noslēpumaina slimība, atgūst savas jūtas, kā rezultātā starp abiem un sabiedrību rodas saspīlējums.

Atsauces

Ārējās saites 

2015. gada filmas
ASV romantikas filmas
ASV zinātniskās fantastikas filmas
Drāmas